《常庵》
宋代·翁合

我是曾孙孙又孙，今朝始谒武夷君。
三英秀峙千岩合，九曲平空两岸分。
丹壑何年流绛水，幔亭整日鏁红云。
一生湖海江三白，早向溪头累石坟。

作者简介：翁合，字叔备、一字与可，号丹山（《蔡氏九儒书》卷八《久轩集》附录），崇安（今福建武夷山市）人。理宗嘉熙二年（一二三八）进士。历国子司业、国子祭酒。出知赣州兼浙西提刑。景定中擢侍讲。有《丹山集》，已佚。事见《闽中理学渊源考》卷二五。今录诗四首。